Ֆոկուս-պոկուս

**«Ֆոկուս-պոկուս»** (), 1993 թվականին թողարկված ամերիկյան ֆենտեզի կատակերգություն, որի գլխավոր դերակատարներն են Բեթ Միդլերը, Սառա Ջեսիկա Փարկերը և Քեթի Նաջիմին։ 2022 թվականին թողարկվել է ֆիլմի շարունակությունը՝ «Ֆոկուս-պոկուս 2»։

## Սյուժե
1693 թվականի Հելոուինին Սանդերսոն քույրերը՝ Ուինիֆրեդը, Մերին և Սառան, փոքրիկ Էմիլի Բինքսին խաբելով տանում են իրենց խրճիթ՝ նրա կենսական ուժը խմելու և երիտասարդանալու համար։ Նրանք եղբորը՝ Թակերիին, ով փորձում է փրկել քրոջը՝ դարձնում են սև կատու։ Սակայն տեղի բնակիչները բռնում են կախարդներին և կախաղան հանում։ Սակայն կախվելուց առաջ Վինիֆրեդը մարգարեական անեծք է արտասանում, ըստ որի, եթե կույսը Հելոուինի գիշերը վառի իրենց տանը սև բոցով մոմը, ապա վհուկները կվերակենդանան իրենց գերեզմաններից և կխմեն քաղաքի բոլորի երեխաների կենսական ուժը և կդառնան հավերժ երիտասարդ։

300 տարի անց Դենիսոնների ընտանիքը տեղափոխվում է քաղաք։ Սանդերսոն քույրերի տունը վերածվել է թանգարանի, որտեղ ամեն ինչ մնում է այնպես, ինչպես եղել է նրանց կյանքի ընթացքում, այդ թվում և մոմը։ Ավագ որդին վառում է մոմը, իսկ նրա կրտսեր քույրը գտնում է կախարդական գիրքը, որի համար վհուկները վաճառել են իրենց հոգիները։ Հսկայական սև խոսող կատուն փորձում է կանգնեցնել նրանց մոմը վառելուց, բայց գործն արդեն արված է և վհուկները վերադառնում են։ Հիմա նրանք միայն մինչև լուսաբաց ժամանակ ունեն գիրքը վերադարձնելու, տղային, կատվին ու աղջկան դաս տալու և քաղաքի բոլոր երեխաների կենսական ուժը խմելու համար։ Քանի որ դավաճան քույրերին վիճակված է հարություն առնել կախարդության համար մահապատժի ենթարկվելուց 300 տարի անց, նրանք ստիպված կլինեն ընտելանալ ժամանակակից բարքերին։ Օրինակ՝ ինչո՞ւ թռչել ավելի վրա, եթե ունեք փոշեկուլ։ Ամենատարբեր կախարդական հնարքներ անելիս Սանդերսոն քույրերն այնքան են տարվում այդ գործունեությամբ, որ մոռանում են իրենց խորամանկ հակառակորդի՝ սև կատվի մասին։

## Դերերում
* Բեթ Միդլեր՝ Վիննի Սանդերսոն
* Սառա Ջեսիկա Փարկեր՝ Սառա Սանդերսոն
* Քեթի Նաջիմի՝ Մերի Սանդերսոն
* Օմրի Կաց՝ Մաքս Դենիսոն
* Թորա Բյորչ՝ Դենի Դենիսոն (Մաքսի կրտսեր քույրը) 
* Վինեսսա Շոու՝ Էլիսոն
* Շոն Մյուրրեյ՝ Թեքերի Բինքս (հնչյունավորում է Ջեյսոն Մարսդենը)
* Ամանդա Շեփարդ՝ Էմիլի Բինքս
* Լարի Բեգբի՝ Էրնի
* Թոբիաշ Էլինեք՝ Ջեյ
* Քեթլին Ֆրիմեն՝ Միսս Օլին
* Փենի Մարշալ՝ Կամեո
* Դագ Ջոնս՝ վերակենդանացած Բիլի Բաթչերսոն

## Քասթինգ
Մաքս Դենիսոնի դերն ի սկզբանե նախատեսված էր Լեոնարդո ԴիԿապրիոյի համար, սակայն այն տրվել է Օմրի Կացին, քանի որ ԴիԿապրիոն այդ ժամանակ աշխատում էր «Ինչ է անհանգստացնում Գիլբերտ Գրեյփին» ֆիլմի վրա։ Ռոզի Օ'Դոննելին առաջարկվել է Մերի Սանդերսոնի դերը, սակայն նա ավելի ուշ ասել է, որ մերժել է այն, քանի որ չի ցանկանում էկրանին սարսափելի կախարդի տեսք ունենալ»։

## Ծանոթագրություններ

## Արտաքին հղումներ
* ֆիլմը Filmach կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Դիսնեյյան ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր Հելոուինի մասին
Կատեգորիա:Ֆիլմեր խոսող կենդանիների մասին
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:Ֆիլմեր, որոնց գործողությունները տեղի են ունենում 1693 թվականին
Կատեգորիա:Մասաչուսեթսում նկարահանված ֆիլմեր